《千龄桧》
宋代·李廌

冈头老桧不记年，古父约以千龄传。
高枝凌兢倚北斗，低枝犹龄万岁烟。
蟠根直与地争固，不许蚓穴通黄泉。
阴森古怪神物附，雨晦每见蛟龙骞。
贤哉乐天真逸者，手植苍桧今宛然。
元和元丰五十纪，婆娑下委才及肩。
信此千龄尚虚云，几见海变丘陵迁。
乃知不为斤斧夭，不在涧底与山巅。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。